1Haele ka tse ding, banabeso, le re rapelleng, lentswe la Morena le tle le nne le mathe, mme le tlotliswe hohle jwaloka ha heno, 2mme re namolelwe bathong ba kgathatsang le ba lonya; hobane tumelo hase ya bohle. 3Empa Morena o a tshepeha; ke yena ya tla le tiisa le ho le sireletsa ho e mobe. 4Haele ka lona, re tshepile ka baka la Morena hoba le etsa tseo re le laelang tsona, le hoba le ya nne le di etse. 5Morena a ke a lebise dipelo tsa lona leratong la Modimo le mamellong ya Kreste.
13Empa lona, banabeso, le se ke la kgathala ho etsa hantle. 14Ekare ha e mong a sa utlwe mantswe a rona a lengolo lena, eo le mo kgethe, mme le se ke la kopana le yena, a tle a be le dihlong. 15Leha ho le jwalo, le se ke la mo etsa sera, le mpe le mo eletse ka ho re, ke ngwanabo lona.
16Jwale, Morena wa kgotso, yena ka sebele, a nne a le fe kgotso kamehla le ka mekgwa yohle! Morena a be le lona bohle!
17Ke le Pauluse, ke le dumedisa ka letsoho la ka; ke yona pontsho ya ka mangolong a ka wohle. Ke ngola jwalo.
18Mohau wa Jesu Kreste, Morena wa rona, o be le lona bohle. Amen!